
         PROJEKTĒŠANAS UZDEVUMS AR GROZĪJUMIEM

Būvprojekta “Ēkas (001) jumta un pārseguma pārbūve Maiznīcas ielā 5, Rīgā” izstrādei.

	1.
	2.
	3.

	1.
	Projektējamā objekta nosaukums.
	Ēkas (001) jumta un pārseguma pārbūve Maiznīcas ielā 5, Rīgā

	2.

	Pasūtītāja organizācijas nosaukums, adrese.
	Valsts aizsardzības militāro objektu un iepirkumu centrs.
Rīga, Ernestīnes iela 34, LV-1083

	3.
	Būvniecības uzsākšanas gads.
	2026./2027. gads

	4. 
	Būvniecības veids.
	Pārbūve 

	5.
	Projektēšanas stadija.
	Tehniskais-darba projekts (TP- DP), Skiču projekts (SP)   

	6.
	Norādījumi par būvniecības kārtām
	Paredzēt dalījumu kārtās: 
1.kārta: 
· 2. stāva pārseguma pārbūve*; 
2.kārta: 
· ēkas (001) jumta seguma un konstrukciju pārbūve*;
· ēkas (001) zibensaizsardzības sistēmas, zemējuma un pārsprieguma aizsardzības izbūve*;
3.kārta: 
· ēkas (001) vienstāva piebūves jumta pārbūve. 

* būvniecības kārtu sadalījums (vai vairākās atsevišķās būvniecības iecerēs) jāprecizē projektēšanas laikā.

Izstrādājot risinājumus būvniecības 1. kārtai, pārseguma pārbūvei jāparedz sadalījums 4-5 zonās, ņemot vērā pārbūvē veicamos atšķirīgos darbu veidus. 

Izstrādājot Būvprojektu, jāparedz, ka ēka (001) tiks ekspluatēta būvdarbu laikā.


	7.
	Projektējamā objekta galvenās funkcijas un parametri
	7.1. PROJEKTĒJAMĀ OBJEKTA GALVENIE PARAMETRI:
· Objekta adrese: Maiznīcas iela 5, Rīga, LV-1001.
· Zemes vienības kadastra apzīmējums 0100 023 0092.
· Zemes vienības platība 1701 m².
7.1.1. Objekta īpašnieks:  Aizsardzības ministrija, kuru pamatojoties uz Ministru kabineta 15.12.2009. noteikumiem Nr.1418 (“Valsts aizsardzības militāro objektu un iepirkumu centra nolikums”) pārstāv Valsts aizsardzības militāro objektu un iepirkumu centrs. 
7.1.2. Objekts atrodas: 
· Valsts aizsardzības objektā, atbilstoši MK noteikumiem Nr.508 ”Noteikumi par aizsargjoslām ap valsts aizsardzības objektiem un šo aizsargjoslu platumu”, punktam 2.26. (objekta teritorija ir nožogota un apsargāta 24/7 režīmā).
· UNESCO Pasaules kultūras un dabas mantojuma objekta Nr. 852 „Rīgas vēsturiskais centrs” teritorijā.
· Valsts nozīmes pilsētbūvniecības piemineklī “Rīgas pilsētas vēsturiskais centrs” (aizsardzības Nr. 7442) 
7.1.3. Atbilstība būvniecības procesam:  3.grupas ēka, precizēt projektēšanas gaitā (VB). 

7.2. PROJEKTĀ IETVERTĀ ĒKA: 
7.2.1.Ēka (001) : 
· būves nosaukums - administratīva ēka
· ēkas kadastra apzīmējums 0100 023 0092 001:
· ēkas galvenais lietošanas veids – 1220 (Biroju ēkas);
· ekspluatācijas uzsākšanas gads – 1910;
· pazemes stāvu skaits – 1;
· virszemes stāvu skaits – 2; 
· apbūves laukums – 578.6 m²;
· būvtilpums – 6043 m³;
· ēkas kopējā platība – 1258.6 m²;
· pamati – laukakmaņu mūra;
· ārsienas – ķieģeļu mūra;
· pārsegumi – koka konstrukcijas; ķieģeļu velves uz tērauda sijām, dzelzsbetona;
· jumta segumi – māla dakstiņi, ruberoīds, skārds. 

7.2.2. Ēkai ir noteikts kultūrvēsturiskās vērtības līmenis: kultūrvēsturiski vērtīga ēka (det. skat. Nacionālās kultūras mantojuma pārvaldes (NKMP) vēstuli Nr. 2025/08-10.1/407, Pielikums Nr.4). Ēkas kultūrvēsturisko vērtību veidojošie saglabājamie elementi: 
    Ēkas būvapjoms, siluets, jumta forma, skursteņi, fasāžu arhitektoniski mākslinieciskā kompozīcija un dekoratīvā apdare, pielietotais celtniecības materiāls. Autentiskie būvgaldniecības izstrādājumi un pamatplānojums.


	8.
	Būvprojekta mērķis
	· ēkas 2. stāva pārseguma pārbūve un siltināšana; 
· ēkas jumta koka konstrukciju un jumta seguma daļēja pārbūve un atjaunošana; 
· ēkas zibensaizsardzības sistēmas, zemējuma un pārsprieguma aizsardzības izbūve; 
· ēkas vienstāva piebūves jumta pārbūve.

	9.
	Norādījumi par inženierizpētes un uzmērīšanas darbu veikšanu
	9.1. Veikt visas teritorijas inženierizpēti saskaņā ar “Vispārīgo būvnoteikumu” 21.punktu. 
9.2. Topogrāfiskais plāns jāizstrādā ar vismaz 10 m rezervi ārpus projektēšanai nepieciešamās teritorijas robežas, tai skaitā uzmērījumā ietverot zemesgabalam piegulošo ielu inženiertīklu uzmērījumu visā zemesgabala platumā. Nepieciešamās projektēšanas robežas nosaka projektētājs pēc objekta apsekošanas dabā. 
9.3. Izstrādāt ēkas (001) daļas Tehniskās apsekošanas atzinumu (TAA) – tehnisko izpēti (LBN 405-21, punkts 3.2 u.c.) projekta zonā, ietverot grafisko materiālu (plānus, griezumus, notinumus, detaļas), tai skaitā:
9.3.1. ēkas jumta koka konstrukcijām ar norādītām konstruktīvo elementu  bojājumu zonām un bojājumu apjomu; 
9.3.2. ēkas 2.stāva pārseguma konstrukcijām (veikt atsegumus no bēniņu telpas puses projektēšanas uzdevuma izpildei nepieciešamajā apjomā un norādīt slāņu sastāvu un dimensijas). Norādīt konstruktīvo elementu  bojājumu zonas un bojājumu apjomu; 
9.3.3. ēkas ķieģeļu skursteņu mūrim bēniņu daļā un virs jumta plaknes (iekļaut dabīgās ventilācijas kanālu apsekojuma aktu); 
9.3.4. ugunsmūriem bēniņu daļā un virs jumta plaknes – mūrim un apdarei;
9.3.5. ēkas vienstāva būvapjoma plakanajam jumtam – segumam un konstrukcijām; 
9.3.6. ēkas lietus ūdens kanalizācijas sistēmai, pieslēgumiem pilsētas centralizētajiem tīkliem; 
9.3.7. apsekot esošās ārējās un iekšējās inženierkomunikācijas projekta zonā, tai skaitā gaisa kabeļus. 
9.3.8. veikt fasādes apmetuma granulometrijas analīzes;
9.3.9. veikt apdares zondāžas skursteņiem (virs jumta plaknes), lukarnu un to logu apdarei ar norādītiem slāņiem un krāsojuma toņiem un atjaunošanas rekomendācijām; 
9.4. Izstrādāt Latvijas jumiķu apvienības eksperta  detalizētu tehnisko apsekojumu māla kārniņu jumtam  un cokolstāva būvapjoma plakanā jumta segumam ar rekomendācijām pārbūvei un atjaunošanai. Uzņēmējam nodrošināt eksperta konsultācijas projekta izstrādātājam būvprojekta izstrādes laikā, jo īpaši  mezglu risinājumiem. 


	10.
	Norādījumi par projekta risinājumiem (programma, pielietojamie materiāli un konstrukcijas)




	10.1 VISPĀRĪGI: 
10.1.1 Izstrādāt ēkas (001) pārbūves būvniecības ieceres dokumentāciju saskaņā ar šo projektēšanas uzdevumu (PU), inženierizpētēs norādītajām rekomendācijām, tehniskajiem noteikumiem un valstī spēkā esošajiem normatīviem, t.sk. drošības prasības regulējušajiem MK un Aizsardzības ministrijas (AM) noteikumiem. 
10.1.2 Uzņēmējam jāpiesaista speciālists vēsturisko ēku izpētē un atjaunošanā, kā arī būvkonstruktoru ar pieredzi vēsturisku ēku koka pārsegumu atjaunošanā, lai nodrošinātu kvalitāti prasību izpildē, t. sk. Nacionālā kultūras mantojuma pārvaldes izvirzītās prasības (Pielikums Nr.4); 
10.1.3 Projekta risinājumus detalizēt līmenī, kas ļauj skaidri un viennozīmīgi veikt būvniecību, specificēt visus izmantojamos būvmateriālus un būvizstrādājumus, norādot iespēju izmantot ekvivalentus. Visos projektējamos tehniskajos risinājumos priekšroka dodama sertificētām, savstarpēji savietojamām būvniecības produktu sistēmām. 
10.1.4 Būvprojekta Skiču projekta (SP) stadijā paredzēt vismaz 2 risinājumu variantus 1., 2. un 4. būvniecības kārtām ar tehniski - ekonomisko pamatojumu.
10.1.5 Risinājuma variantus saskaņot ar Pasūtītāju un turpināt darbu pie apstiprinātā varianta. 
10.1.6 Būvprojekta Skiču projekta (SP) stadijā izstrādāt ekonomikas daļu, ņemot vērā sadalījumu kārtās un 1. kārtas sadalījumu zonās. Apjomos iekļaut pozīcijas: demontāža, konstrukcijas, starpslāņi, (membrānas, siltumizolācija, tvaika izolācija, apmetums u.c.), jumtu segumu materiāli, jumta drošības sistēmas, lietus kanalizācijas sistēmas, zibensaizsardzības sistēmas, ugunsdrošības sistēmas, apgaismojuma sistēmas, skursteņu atjaunošana, lukarnu, lukarnu logu atjaunošana, fasāžu apdares atjaunošana, palīgmateriāli, darbs, mehānismi utt.;
10.1.7 Tāmēs un apjomos iekļaut 2. stāva telpu  apdares atjaunošanas un pārbūves apjomu (griesti, piekārtie griesti, sienas, esošo inženierkomunikāciju tīklu atjaunošana) projekta zonā. Atjaunojamo apjomu precizēt būvniecības laikā, pēc nepieciešamības. 
10.1.8 Detalizētas prasības var tikt precizētas projektēšanas laikā.
10.2 ĒKAS PĀRBŪVES RISINĀJUMI SKIČU PROJEKTA SASTĀVĀ (SP) 
Stadijas ietvaros izstrādāt risinājumus, tai skaitā: 
10.2.1 Ugunsdrošības pasākumu pārskatu (UPP) ēkas   daļai projekta zonā; 
10.2.2 Lietus kanalizācijas inženiertīklu izvietojuma shēmu ar pārrēķinātu lietus ūdens apjomu no ēkas jumta, kuru izstrādājuši atbildīgie inženierdaļas projektētāji; 
10.2.3 Jumta seguma risinājumus, atbilstoši jumta seguma apsekojumam un rekomendācijām. Izstrādāt vairākus jumta seguma pārbūves/remonta variantus māla kārniņu jumtam, tādā detalizācijā, lai varētu pamatoti izvērtēt risinājumu ilgtspēju un ekonomisko pamatojumu; 
10.2.4 2.stāva koka pārseguma konstrukciju pastiprināšanas, protezēšanas un nomaiņas risinājumus, ietverot visu pārseguma sastāvu, t.sk. “melno” griestu, griestu un  siltinājuma pārbūves risinājumus;
10.2.5 Jumta konstrukciju pastiprināšanas, protezēšanas un nomaiņas risinājumus; 
10.2.6 Ēkas 2. stāva pārseguma siltināšanas variantu risinājumus visam bēniņu pārsegumam, tai skaitā kāpņu telpu pārsegumus bēniņu daļā – slāņiem pielietojamos materiālus, un iestrādes metodes; 
10.3 ĒKAS PĀRBŪVES RISINĀJUMI TEHNISKĀ-DARBA PROJEKTA STADIJĀ (TP-DP)
Stadijas ietvaros izstrādāt detalizētus risinājumus, tai skaitā: 
10.3.1 Mezglu risinājumus vizuāli uztveramā mērogā (M 1:10, 1:5) dzegai, vēdināmai korei, sateknēm, lukarnām, jumta lūkām, seguma pieslēgumiem skursteņiem, jumta seguma pieslēgumiem pie ugunsmūriem, ugunsmūru apdares atjaunošanai virs jumta plaknes, jumta drošības sistēmas stiprinājumu izbūvei, pārseguma siltināšanai, kāpņu telpu pārsegumu siltināšanai, centralizētās apkures cauruļvadu siltinājuma atjaunošanai projekta zonā un ugunsdrošības prasībām apbilstošus šķērsojumus pārseguma līmenī, tai skaitā ventilācijas cauruļvadiem u.c.. 
10.3.2 Būvkonstrukcijām, tai skaitā, mezglus konstrukciju pastiprināšanai, protezēšanai un nomaiņai, mūra atjaunošanai skursteņiem, rizalīta daļai projekta zonā, u.c.,  vizuāli uztveramā mērogā (M 1:10). 
10.3.3 Skursteņu pārmūrēšanai nepieciešamajā apjomā, šuvju atjaunošanai un  apdares atjaunošanai, atbilstoši  inženierizpētēm. 
10.3.4 Lukarnu un to logu atjaunošanai, atbilstoši  inženierizpētēm.  
10.3.5 Rizalīta bojāto mūra fragmentu atjaunošanai zelmeņa daļā un nostiprināšanai projekta zonā.
10.3.6 Jumta drošai apkalpei nepieciešamajam aprīkojumam, atbilstoši LBN 201-15 “Būvju ugunsdrošība”. 
10.3.7 Jumta lūkām izejai uz jumtu, risinot izvietojumu atbilstoši ērtai jumta apkalpei un jumta drošības sistēmai un ņemot vērā, lai  lūkas neeksponētos skatos no publiskās ārtelpas. Jumta lūku izmērus un veidu projektēt atbilstoši LBN-201-15 “Būvju ugunsdrošība” un vēsturiskajām/ esošajām lūkām. 
10.3.8 Ēkas fasāžu un jumta tonālo risinājumu balstīt inženierizpētēs,  atbilstoši vēsturiskajam, sākotnējam risinājumam. Izstrādāt fasāžu krāsu pasi projekta zonai.
10.3.9 Bēniņu ieeju durvju pārbūvei no kāpņu telpām uz bēniņu telpām, atbilstoši ugunsdrošības prasībām,  uzdevumu precizēt projektēšanas darbu laikā.  
10.3.10 Ievērot Lietotāja drošības prasības būvdarbu laikā. 
10.3.11 Paredzēt risinājumus esošo inženierkomunikāciju tīklu iespējamai demontāžai, pārvietošanai, saglabāšanai, izolācijas atjaunošanai un montāžai būvdarbu veikšanas laikā, atbilstoši saņemtajiem tehniskajiem noteikumiem un Lietotāja/ Apsaimniekotāja norādēm; 
10.3.12 Paredzēt atkritumus utilizēt atbilstoši valstī pastāvošajiem normatīviem, tai skaitā videi kaitīgos atkritumus.  

	11.
	Norādījumi par inženierkomunikāciju projektēšanu
	11.1 VISPĀRĪGI: 
11.1.1 Projektēt visas nepieciešamās inženierkomunikācijas un inženiertīklus atbilstoši LBN normatīvajiem aktiem un attiecīgo institūciju izsniegtajiem tehniskajiem noteikumiem, inženierizpētēm, kā arī ievērojot Lietotāja drošības prasības; 
11.1.2 Projektētājam jāsaņem norādes par komunikāciju pieslēgumu vietām no Lietotāja/Apsaimniekotāja un tehniskos noteikumus no esošo inženiertīklu turētājiem. 
11.1.3 Detalizētas prasības var tikt precizētas projektēšanas laikā.
11.2 ESOŠO TĪKLU PĀRBŪVE UN JAUNU TĪKLU IZBŪVE
11.2.1 Elektroapgādes sistēma: ēkā ir esoša elektroapgādes sistēma. Projektēt apgaismojumu bēniņu telpās, atbilstoši normatīvu prasībām, pieslēguma vietu saskaņot ar Lietotāju un Apsaimniekotāju. 
11.2.2 Zibensaizsardzības sistēma: ēkai nav zibensaizsardzības sistēmas. Izstrādāt zibensaizsardzības sistēmu, zemējuma un pārsprieguma aizsardzību – saskaņa ar pastāvošo normatīvu prasībām.  
11.2.3 Vājstrāvu sistēmas: Ēkā ir esoša UATS sistēma. Paredzēt ugunsgrēka atklāšanas un trauksmes signalizācijas sistēmas (UATS.) pārbūvi projekta zonā, projektējot savienojamību ar ēkā lietotajām sistēmām. Projektēšanas gaitā precizēt. 
11.2.4 Lietus ūdens novadīšanas/kanalizācijas sistēma: Ēkai ir ārējā lietusūdens novadīšanas un kanalizācijas sistēma. Projektēt jaunas teknes, tekņu stiprinājumus, stāvvadus un to stiprinājumus, revīzijas, atbilstoši pārrēķinātām lietus ūdens apjomam un tehniskajiem noteikumiem. Projektēt segumā (zemes līmenī) iebūvējamos lietus ūdens trapus ar revīziju (regulējamus), risināt revīzijas  veida pielietojumu, atbilstoši konkrētai iebūves situācijai. 
11.2.5 Apkure un ventilācija: Ēkā apkure tiek nodrošināta no siltummezgla, siltummezgls pieslēgts pie AS ,,Rīgas siltums” ārējiem tīkliem. Ēkas 1. un 2.stāvā ir izbūvēta tikai dabīgā ventilācijas sistēma. Ēkas bēniņos atrodas gaisa nosūces iekārta, kas nodrošina gaisa nosūci no tualetes telpām. Bēniņu telpā virs pārseguma ir izvietoti esošās apkures cauruļvadi. Pārbaudīt esošo apkures cauruļvadu izolācijas atbilstību normatīvajām prasībām projekta zonā, neatbilstību gadījumā izstrādāt risinājumus neatbilstību novēršanai.

	12.
	Norādījumi par teritoriālā plānojuma prasībām
	Publiskās apbūves teritorija. Valsts vai publiskā apbūve (pašvaldības pārvaldes iestāde (Pp objekts)). Plānotās (atļautā) izmantošanas kods – Pp.
Ēka atrodas UNESCO Pasaules kultūras un dabas mantojuma objekta Nr. 852 „Rīgas vēsturiskais centrs” teritorijā.

	13.
	Īpašie nosacījumi

	13.1. Būvprojekts Skiču projekta sastāvā (SP) un būvprojekts Tehniskā – Darba projekta sastāvā (TP-DP)  ir jāsaskaņo ar Pasūtītāju (izdrukāts pilnā apjomā), kā arī atbilstoši Būvniecības likuma 61.pantam jāiesniedz izvērtēšanai Būvniecības valsts kontroles birojā BVKB) normatīvos noteiktā formātā. 
13.2. Būvprojekta ekspertīzes veikšanai Projektētājam jāiesniedz projektēto būvkonstrukciju slodžu un konstrukciju aprēķins. 
13.3. Būvprojekta dokumentācija jāizstrādā atsevišķi katrai būvniecības kārtai, tai skaitā Ekonomikas daļai. 
13.4. Būvprojektam jāietver MK noteikumu Nr. 529 „Ēku būvnoteikumi” 74.punkta (publisko tiesību juridiskās personas finansējums) noteiktās prasības – Ekonomiskā daļa:
· 74.1. iekārtu, konstrukciju un būvizstrādājumu kopsavilkums;
· 74.2. būvdarbu apjoms;
· 74.3. izmaksu aprēķins (tāme).
13.5. Projektētājs uz pilnvaras pamata:
· pieprasa un saņem visus būvniecības ieceres dokumentācijas izstrādei nepieciešamos izejas materiālus, tai skaitā tehniskos noteikumus;
· veic visus nepieciešamos saskaņojumus tai skaitā ar institūcijām, kas izsniegušas tehniskos noteikumus; 
· iesniedz būvniecības ieceres dokumentāciju izskatīšanai BVKB (tai skaitā Ekonomisko daļu), un saņem atzīmi par būvniecības ieceres akceptu (lēmumu). 
13.6. Projektētājam jāiesniedz Pasūtītājam: 
Saskaņots Skiču projekts (SP), t.sk. 
· 1 (viens) eksemplārs papīra formātā; 
· datu nesējs Nr.1 - rasējumi DWG formātā, citi materiāli Word, un Excel formātā*; 
· datu nesējs Nr.2 – rasējumi* un citi projekta materiāli PDF formātā (katra rasējuma lapa atsevišķā failā), tai skaitā rasējumi ar ieskanētiem  saskaņojumiem. 
Saskaņots Būvprojekts (TP-DP), t.sk.
· 1 (viens eksemplārs) papīra formātā; 
· datu nesējs Nr.1 - rasējumi DWG formātā, citi materiāli Word, un Excel formātā*; 
datu nesējs Nr.2 – Būvprojekts (TP-DP)** PDF formātā (katra rasējuma lapa atsevišķā failā), tai skaitā ieskenēts ģenerālplāns ar saskaņojumiem.
13.7. Uz datu nesējiem jābūt informācijai par būvprojekta dokumentācijas pamatdatiem (lietas Nr. BISā; objekta nosaukums, Pasūtītājs, Izpildītājs, objekta adrese,  būvniecības ieceres akceptēšanas lēmuma Nr. un datums).
* Viss būvprojekta dokumentācijas apjoms sakārtots mapēs (folderos) atbilstoši būvprojekta daļām un sadaļām.
** PDF formātā katra rasējumu lapa jādod kā atsevišķs fails (ar saīsinātu nosaukumu, piem. “AR-1_1-stava_plans” u.tml.) un sakārtots mapēs (folderos) atbilstoši būvniecības ieceres dokumentācijas daļām un sadaļām.    



Pielikumi: 
1. […]
2. […]
3. […]
4. Nacionālās kultūras mantojuma pārvaldes vēstule Nr. 2025/08-10.1/407, 1 lp.
5. Novietnes shēma, 1 lp.

